ฉีดวัคซีนกระตุ้นพิษสุนัขบ้า1เข็มเมื่อวันที่29/4/2565พอวันที่30/5/2565โดนแมวข่วนเป็นแผลเล็กๆต้องฉีดกระตุ้นอีกไหมคะเข็มกระตุเนสามารถทำให้ภูมิคุ้มกันอยู่ได้ไหม
สวัสดีค่ะ พิษสุนัขบ้าเป็นโรคที่เกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำ การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันจากที่กล่าวมา การโดนข่วน เกิดแผล มีความเสี่ยงรับเชื้อได้ แต่หากว่าวัคซีนเข็มกระตุ้นล่าสุดได้รับมาภายในประมาณ 1 เดือน ภูมิคุ้มกันน่าจะยังอยู่ในระดับที่สูงมาก จริงๆแล้วน่าจะไม่ต้องไปฉีดกระตุ้นอีก อาจสังเกตอาการสัตว์ให้ครบ 10 วันแต่หากไม่สบายใจ หรือเป็นแผลที่มีเลือดออกด้วย ไม่สามารถสังเกตอาการสัตว์ได้ อาจไปพบแพทย์เพื่อประเมินบาดแผล และนำสมุดวัคซีนไปให้แพทย์ดูด้วยค่ะ